ועדת הפנים והגנת הסביבה, כנסת 20, פרוטוקול מספר 31, 2015-07-21 09:00

דוד אמסלם: בוקר טוב לכולם, אני מתכבד לפתוח את ועדת הפנים והגנת הסביבה בסוגית הצורך בתכנון תחבורתי הולם בפ"ת לאור תנופת הבנייה ופינוי מחנה סירקין.

דוד אמסלם: מי שהגיש את הדיון המהיר הזה הוא חבר הכנסת עומר בר לב.

דוד אמסלם: אנחנו ניתן לו את הכבוד להציג בכמה מילים את הנושא, אחרי זה נעבור לחברים האחרים בעמותות, נשמע את משרד הפנים ונסכם.

עמר בר-לב: בוקר טוב.

עמר בר-לב: תודה רבה על הדיון.

עמר בר-לב: אני לא הכרתי את הבעיה הספציפית שקיימת ומתפתחת בפתח תקווה.

עמר בר-לב: פנה אלי משה פישר לפני מספר שבועות, אולי כמה חודשים, תיאר בפני את הבעיה.

עמר בר-לב: נפגשתי גם עם ראש עיריית פתח תקווה, ברוורמן.

עמר בר-לב: הבנתי ממנו שאכן בעיה קיימת, בעיה שעדיין לא ניתן לה פתרון.

עמר בר-לב: לא ברור אם יהיה פתרון, איך יהיה פתרון.

עמר בר-לב: הבעיה היא, כמו שאנחנו נתקלים במקומות אחרים בארץ, שבעקבות הרצון להוריד את מחירי הדיור בארץ, שזו כמובן משימה לאומית, יש תכניות בנייה רבות במקומות רבים בארץ.

עמר בר-לב: באזור פתח תקווה זה בעיקר באזור שנקרא סירקין.

עמר בר-לב: למרות ששמו כפר סירקין, רוב השטח ויחידות הדיור האמורות להיבנות הן באזור המוניציפאלי של פתח תקווה.

עמר בר-לב: מדובר בשלב ראשון על 12 אלף יחידות.

עמר בר-לב: בנוסף, נדמה לי, ב-1700 או משהו יחידות דיור שמתוכננות לבנייה בפתח תקווה.

עמר בר-לב: אין ספק שעשרות אלפי התושבים האלה שיגיעו לאזור, שזה בסך הכל ברכה, עם בעיות התחבורה של אזור פתח תקווה שהוא בעצמו מהווה מן צוואר בקבוק ליישובים אחרים - - יש כאן את שרי סלע מראש העין שתתאר את הבעיות שלה בהגעה לאזור תל אביב ואזור המרכז.

עמר בר-לב: בקיצור, יש כאן בעיה קשה.

עמר בר-לב: התרשמתי שאין איזה שהוא פתרון מובנה, ולכן ביקשתי את הדיון המהיר.

עמר בר-לב: אני חושב שאת הנושא הזה מר משה פישר והחברים שהקימו עמותה יתארו בצורה יותר ברורה, בהירה, ואחרי זה שרי ואחרים.

עמר בר-לב: השאלה שהם שאלו אותי: אוקי, מה ועדת הפנים יכולה לעשות.

עמר בר-לב: הסברתי שהרבה תלוי בך, יושב-ראש הוועדה, עד כמה אתה תשתכנע שאכן יש כאן בעיה, ואם כן, בהחלט לוועדת הפנים יש יכולות של מעקב, של דרישות כאלו או אחרות וכן הלאה.

דוד אמסלם: תודה רבה לחבר הכנסת עמר בר-לב.

דוד אמסלם: משה פישר, תספר לנו בכמה מילים על התכנית.

<משה פישר: בוקר טוב לכולם, תודה שהגעתם.

<משה פישר: נמצאים איתנו חברי העמותה וחברי הצוות המתאם.

<משה פישר: אנחנו מייצגים יותר מחצי מיליון נפש.

<משה פישר: מייצגים זה לא בעלמא, אלא נמצאים פה נציגי שכונות של האזורים, של המושבים.

<משה פישר: אין בינינו שום הבדל מבחינה פוליטית, כולם מכל התחומים, מכל הגוונים.

<משה פישר: מה שמאחד אותנו זה הדאגה האמיתית שבאמת באמת הולכת להיות קטסטרופה.

<משה פישר: פתח תקווה נמצאת במרכז הליבה החיצונית לכיוון מזרח.

<משה פישר: היא מוקפת בערים נוספות, כמו ראש העין, אלעד, צור יצחק, קריית אונו וגני תקווה.

<משה פישר: בכל האזור הזה אנחנו עדים לכך שמיום ליום הפקקים הולכים ומתארכים.

<משה פישר: כבר עכשיו אנשים צריכים לשנות את לוח הזמנים בחצי שעה ושעה כדי להגיע לתל אביב, אם זה לבדיקה לרופא או אם זה לבית משפט.

<משה פישר: המצוקה היא אמיתית וקשה.

<משה פישר: אנחנו מנסים לעבוד בשיתוף פעולה עם עיריית פתח תקווה.

<משה פישר: שאר הגופים אטומים, חסומים ולא שקופים כלפי ציבור האזרחים.

<משה פישר: אנחנו נחשפנו לאחרונה לתכניות.

<משה פישר: ישבנו עם אנשי מקצוע, עם מומחים בתחום.

<משה פישר: הבנו שהתכניות הולכות להתרסקות, לקטסטרופה באזור הזה.

<משה פישר: אלו לא מילים קשות ובבומבסטית בעלמא.

<משה פישר: זה מה שהולך להיות, התרסקות באזור הזה מבחינת תחבורה.

<משה פישר: אני לא הייתי רוצה שבעוד 3,4 שנים תקום ועדת חקירה מה קרה בחלון הזמן הזה של עכשיו, איזו בקרה הייתה על המתכננים פה מבחינת תחבורה, איזה אמצעים נעשו.

<משה פישר: משרד הביטחון, משרד המתכננים נתן פה תכניות שהולכות להביא לאסון.

דוד אמסלם: יוזם התכנית זה משרד הביטחון?

<משה פישר: יוזם התכנית הוא באופן לא ברור משרד הביטחון.

<משה פישר: אני יודע שהוא צריך לעסוק בביטחון, אבל בסדר.

דוד אמסלם: אני רואה פה שאנשים לא עושים מה שהם צריכים.

<משה פישר: אנחנו מבקשים מהוועדה לפני שיהיה מאוחר.

<משה פישר: זה חלון הזמן האחרון שאפשר להגיד: בואו נעצור ונבדוק את הדברים.

<משה פישר: יש מצוקת דיור.

<משה פישר: פתח תקווה תרמה את חלקה לפתרון מצוקת הדיור.

<משה פישר: רק בחודשים הקרובים הולכים לאכלס עוד מאות יחידות דיור בפתח תקווה.

<משה פישר: פתח תקווה מתקרבת בצעדי ענק ל-300 אלף נפש.

<משה פישר: 12 אלף יחידות דיור בשלב א' ו-5000 בשלב ב' – משרד הביטחון כרגע מסתיר את זה- זה 17 אלף, כשממזרח, בראש העין בונים עוד 14 אלף שכבר בבנייה.

<משה פישר: כבודו, חברי הוועדה, אנחנו הולכים פה להתרסקות תחבורתית.

דוד אמסלם: תודה, משה.

דוד אמסלם: מה עמדת העירייה בנושא, דרך אגב?

<חוה ארליך: ראש העיר מוסר התנצלות שהוא לא יכול היה להגיע, הוא בחו"ל באיזו שהיא חופשה.

<חוה ארליך: קודם כל, פתח תקווה היא עיר מדהימה, עם פוטנציאל גידול, עם פוטנציאל עוצמה.

דוד אמסלם: זה נכון, אבל בוא נעבור לעניין.

<חוה ארליך: קודם נגיד מילה.

<קריאה: תראי את התושבים של פתח תקווה, אנשים מדהימים.

<חוה ארליך: אני עברתי מחיפה.

<קריאה: אם לא היינו חושבים שהיא מדהימה, היינו עוזבים את העיר מזמן.

דוד אמסלם: אני מציע שתענו על השאלות שלי, אני בא מהתחום המוניציפאלי.

<חוה ארליך: זה נכון שפתח תקווה היא באחוזי גידול שנתיים מהגבוהים - - -

דוד אמסלם: לא שאלתי את זה.

דוד אמסלם: מה עמדת העירייה לגבי התכנית?

<חוה ארליך: לפני כשנה הצטרפנו למאמצי התכנון של סירקין.

<חוה ארליך: אנחנו רואים ברובע הזה הזדמנות לעלות מדרגה מבחינת התכנון.

<חוה ארליך: יחד עם זה, אנחנו כל הזמן מתריעים שאם לא ייפתרו בעיות התחבורה של כניסה וההגעה של הרובע - - -

דוד אמסלם: מה זה "מתריעים"?

<חוה ארליך: אנחנו מעלים את זה בכל דיון בפני - - -

דוד אמסלם: אתם הרי מאשרים את התכניות.

דוד אמסלם: אני ראיתי שני דברים שמעניינים אותי בתכנית.

דוד אמסלם: אחד, ראיתי שיש בה שטחים ירוקים מבחינת המפתחות.

דוד אמסלם: זה לפחות מהמצגת שעולה.

דוד אמסלם: אני לא מכיר את התכנית, לא הסתכלתי עליה.

דוד אמסלם: הדבר השני הוא לגבי הנושא של התנועה.

דוד אמסלם: אתם מאשרים את הכל.

דוד אמסלם: אתם מכניסים גם הערות לתב"ע שאתם רוצים.

<חוה ארליך: נכון.

דוד אמסלם: האם יש מספיק שטחים ירוקים לפי המפתחות של משרד השיכון?

<חוה ארליך: יש שטחים ירוקים.

דוד אמסלם: לא שאלתי אם יש שטחים ירוקים.

דוד אמסלם: ודאי שיש.

דוד אמסלם: יש מספיק לפי המפתחות?

<חוה ארליך: הגענו לפרוגרמה מוסכמת בינינו ובין משרד הביטחון ורמ"י, שנותן הרבה מאוד שטחים פתוחים, כולל מוסדות ציבור על עירוניים שהיו חסרים בעיר.

<חוה ארליך: יש מאמצים להגיע לפרוגרמה מוסכמת.

<חוה ארליך: מדובר היום על בערך 35% סחירים משטח התכנית, שאר השטח מיועד להפקעות לצורכי ציבור, שצ"פים ודרכים.

<חוה ארליך: מה שחסר בתכנית זה המעטפת.

<חוה ארליך: צודקים הפונים האלה.

דוד אמסלם: עשיתם בתכנית 40% הפקעה מהשטחים הפתוחים?

<חוה ארליך: קרוב ל-70% הפקעות.

<חוה ארליך: זה מוסכם.

<חוה ארליך: מה הטענה שלנו?

<חוה ארליך: בתכנון של השכונה עצמה אנחנו מצליחים גם להגיע להסכמות מבחינת פרוגרמה.

דוד אמסלם: מה גובה הבניינים שם?

דוד אמסלם: מגדלים?

<חוה ארליך: אנחנו רוצים לתכנן תכנית שתהיה בר קיימא.

<חוה ארליך: זה מעורב.

<חוה ארליך: 15 אלף יחידות דיור לא מתכננים בגובה אחד.

<חוה ארליך: יש פריסה מ-6,7,8,10.

<חוה ארליך: יהיו גם כמה מגדלים.

<חוה ארליך: אנחנו נגד מגדלים שנטועים בשטח כמו שעשו עד היום בצפון פתח תקווה.

דוד אמסלם: את אומרת שהשטחים פטורים?

<חוה ארליך: כן.

<חוה ארליך: מה שחסר זה המעטפת.

<חוה ארליך: הייתי אתמול בתמ"א 47.

<חוה ארליך: אם אתה מכיר, זאת תכנית מתאר ארצית.

דוד אמסלם: מה זאת אומרת "מעטפת"?

דוד אמסלם: בתוך השכונה, אני מבין, שעיקר הבעיה זה פתרונות קצה?

<חוה ארליך: אין פתרונות קצה לתחבורה.

<חוה ארליך: אין.

<חוה ארליך: שכונה מוטה תחבורה ציבורית מקובל עלינו, אנחנו מתאמצים בכיוון הזה, אבל לא מתנהל תכנון מקביל של קווי תחבורה ציבורית, של קווי הרק"ל.

<חוה ארליך: מדובר על גישות ויציאות, אבל לא מתוכנן תכנון מקביל של הפתרונות של המחלפים.

דוד אמסלם: למה אתם לא עוצרים את התכנית?

<חוה ארליך: תראה, עד עכשיו לא רצינו להגיע לצעדים רדיקאליים כאלה.

<חוה ארליך: זה היום במצב שלד.

<חוה ארליך: דרך אגב, היא לא הגיעה לשום דיון פורמאלי בוועדות התכנון.

דוד אמסלם: יש שיתוף תושבים בתכנית?

<חוה ארליך: קודם כל, הקבוצה המכובדת הזאת הייתה אצלי, הייתה אצל ראש העיר, קיבלו מאיתנו את כל האינפורמציה.

<חוה ארליך: אנחנו מצידנו משתפים ככל שאנחנו יכולים.

<חוה ארליך: התכנית היא לא ביוזמתנו, היא ביוזמת משרד הביטחון.

<חוה ארליך: יש קשיים לקבל חומר חופשי, אני מודה.

דוד אמסלם: למה?

דוד אמסלם: לא מדובר במשהו סודי.

דוד אמסלם: זה לא משהו צבאי.

<חוה ארליך: אתה צודק.

דוד אמסלם: חוה, עבדתי 20 שנה בעיריית ירושלים, אני מכיר את כל הליכי התכנון.

דוד אמסלם: מה שאתם קובעים בעירייה זה מה שקורה.

דוד אמסלם: היזם לא מתנהל עם עצמו.

דוד אמסלם: אם החלטתי שכאן יהיה ככה, אז יהיה ככה.

דוד אמסלם: אם אני החלטתי להוריד כאן יחידות דיור, אז יורידו יחידות דיור.

דוד אמסלם: אם אני החלטתי להרחיב את הכביש, אז ירחיבו את תחום הדרך.

דוד אמסלם: אתם לא מהאו"ם.

דוד אמסלם: עירייה מובילה את התכנון הפנימי.

דוד אמסלם: בפסגת זאב, שכונה ענקית פה בירושלים, החלטנו יום אחד להרחיב לא ב-12 אלף יחידות דיור, אלא ב-2000 יחידות דיור.

דוד אמסלם: אנחנו התנינו בתב"ע שהאכלוס יותנה בסלילת כביש 1 פנימי, וכך היה.

דוד אמסלם: דרך אגב, משרד השיכון נכנס ללחץ אטומי.

דוד אמסלם: לא אכלסנו שום דירה לפני שהיה פתרון של תחבורה.

<חוה ארליך: אם יורשה לי, אני אגיד שני דברים.

<חוה ארליך: אחד, אתה צודק בכל מילה.

<חוה ארליך: ראש העיר אמר בפירוש שלא תיבנה יחידה אחת - - -

דוד אמסלם: לא אומר.

דוד אמסלם: תעצרו את התכנון.

<חוה ארליך: הוא אומר שלא תיבנה דירה אחת אם לא יהיו פתרונות.

<חוה ארליך: חד משמעית.

<חוה ארליך: כל מוסדות התכנון יודעים את זה.

<חוה ארליך: נמצאת כאן מתכננת מנהלת מחוז, היא מהנהנת כי היא יודעת את זה.

<חוה ארליך: זה נמצא בתכנית שלד.

<חוה ארליך: הדבר השני, אמור להתבצע במקביל מהלך של הסכם גג לאותם שלבי ביצוע שאתה מדבר עליהם, שגם הוא עוד לא התחיל.

<חוה ארליך: בקיצור, אנחנו במצוקה, זה נכון.

<חוה ארליך: המסר הוא חד משמעי.

<חוה ארליך: אם לא נשמע היום דברים, אני חוזרת לראש העיר וכנראה יקרה מה שאתה אומר.

<משה פישר: אנחנו לא ממש שותפים וגם לא שקופים בפנינו.

<משה פישר: יש לנו קשר טוב עם עיריית פתח תקווה, אבל הוא לא מספיק.

<משה פישר: את התכניות קיבלנו מרשות אחרת, לא מעיריית פתח תקווה.

<דניאלה פוסק: אנחנו מקדמים את התכנית הזאת במשך השנתיים האחרונות.

<דניאלה פוסק: התכנית לוותה בסקירה תחבורתית מקיפה לא רק של התכנית עצמה, אלא של כל המרחב.

<דניאלה פוסק: היות ואנחנו מזהים את עוצמות הפיתוח החזויות גם בראש העין שנמצא היום כבר בעבודה, גם בהוד השרון ובכפר סבא, אז אנחנו מזהים את כל המרחב.

<דניאלה פוסק: על כך התבססה העבודה.

<דניאלה פוסק: העבודה שהוכנה ואושרה על ידי משרד התחבורה זיהתה מספר אמצעים נדרשים מבחינה תחבורתית, ביניהן לפחות שתי מערכות הסעת המונים.

<דניאלה פוסק: אני לא יודעת להגיד, משרד התחבורה יגיד אם זה יהיה רכבת קלה, BRT או מטרו.

<דניאלה פוסק: שתי המערכות האלו יהיו חייבות לחצות את המרחב.

<דניאלה פוסק: האחת, מזרח מערב על מנת לקשר את ראש העין דרך פתח תקווה עם גוש דן, והשנייה, צפון דרום על מנת לעשות את החיבור מכפר סבא הוד השרון ודרומה לכיוון רמלה ולוד.

<דניאלה פוסק: זה הבסיס הראשון.

<דניאלה פוסק: התכנית מכילה את עוקף כביש 40.

<דניאלה פוסק: לגבי עוקף כביש 40, הוא יצטרך להיפתר מבחינה תכנונית לא רק בפני עצמו, אלא גם במחברים שלו אל כביש 5 ואל כביש 471.

<דניאלה פוסק: כל הנושאים האלה ייכנסו לתכנון.

<דניאלה פוסק: משרד התכנון אולי ידע להתייחס לקצבים וזמנים.

<דניאלה פוסק: מבחינת התכנון של סירקין עצמו.

<דניאלה פוסק: התכנית כרגע נמצאת בשלב של תכנית שלד, היא עוד לא נדונה במוסדות התכנון.

<דניאלה פוסק: היא מקודמת בוועדת היגוי בין משרדית, כאשר עיריית פתח תקווה שותפה לה.

<דניאלה פוסק: עיריית פתח תקווה משתפת את התושבים בעניין.

<דניאלה פוסק: ועדת ההיגוי עצמה מורכבת מכל נציגי הממשלה, כולל משרד התחבורה, משרד הביטחון, משרד האוצר, רמ"י שנמצאים פה וכדומה.

<דניאלה פוסק: בכל מקרה, כבר תכנית השלד תצטרך להכיל בתוכה שלביות תחבורתית אשר מתנה פיתוח פתרונות תחבורתיים.

<דניאלה פוסק: בלי זה אי אפשר להקים את השכונה הזאת.

<דניאלה פוסק: מכיוון שהשלביות הזאת עוד לא נקבעה, אז התכנית עוד לא הגיע למוסדות התכנון.

<דניאלה פוסק: בלי השלביות היא גם לא תגיע.

<דניאלה פוסק: מהבחינה הזאת אנחנו כמובן רואים את הדברים עין בעין עם עיריית פתח תקווה ועם כל המוסדות האחרים.

<דניאלה פוסק: חשוב מאוד שיקודם תכנון תחבורתי מקביל על ידי הגורמים המוסמכים, כאשר חלק מהתכנון הזה הותנה ומקודם במסגרת תמ"א 47.

<דניאלה פוסק: זאת תכנית מתאר ארצית שלקחה על עצמה לתכנן תשתיות תומכות פינוי מחנות צה"ל.

<דניאלה פוסק: היא מתכננת בין היתר פתרונות תחבורתיים לפינוי צריפין לסירקין, תל השומר.

<דניאלה פוסק: תמ"א 47 לקחה אליה את תכנון כביש 40.

<דניאלה פוסק: גם הדבר הזה ייעשה בשיתוף של כל מוסדות התכנון.

<דניאלה פוסק: לגבי מערכות התחבורה הציבורית הנדרשות, כאן הכפפה מונחת אצל משרד התחבורה, הוא יצטרך להתייחס לכך.

<אורית נבון: כמו ששמענו, נערכה בדיקה תחבורתית לסירקין.

<אורית נבון: הבדיקה התחבורתית מצאה מספר פתרונות שיש לעשות מבחינה תחבורתית.

<אורית נבון: זה עוקף כביש 40 שמקודם במסגרת תמ"א 47.

<אורית נבון: הוא כרגע בהליכי תכנון במועצה הארצית.

עמר בר-לב: הבנתי מראש העיר שאין ממש פתרון לעוקף כביש 40, כי דובר על מנהרה, דובר על אני לא יודע מה.

<אורית נבון: כרגע זה בתכנון.

דוד אמסלם: מדובר בתכנון.

<חוה ארליך: זה נכון.

<חוה ארליך: התכנית של תמ"א 47 לא כוללת את המחלפים.

דוד אמסלם: קודם כל, הכביש, התוואי עצמו הוא מבחינה סטטוטורית.

דוד אמסלם: מבחינת בעלויות, יש בעיות בעלויות?

<דניאלה פוסק: התוואי של כביש 40 שמתוכנן לעבור בתוך סירקין, כביש 40 החדש, נמצא, הוא בעצם חוצה את שטח המחנה הקיים היום.

<דניאלה פוסק: הקרקע היא בבעלות רמ"י.

דוד אמסלם: כל התוואי הוא בבעלות מדינה?

<דניאלה פוסק: כן.

דוד אמסלם: דרך אגב, מה הלו"ז לסיום תכנון?

<דניאלה פוסק: אנחנו נמצאים כרגע בעבודה בשלבים מתקדמים עם עיריית פתח תקווה.

<דניאלה פוסק: אנחנו מקווים איפשהו עד סוף השנה הזאת כבר להגיע עם תכנית השלד למוסדות התכנון .

<דניאלה פוסק: ככל וכאשר תכנית השלד תאושר, יקודמו תכניות מפורטות לשלבים השונים.

<דניאלה פוסק: תכנית השלד עדיין לא מאפשרת בנייה, עדיין נדרש תכנון מפורט לשלבים הראשונים.

<דניאלה פוסק: כרגע תכנית השלד רואה 3 שלבים בתוכה.

<דניאלה פוסק: השלב הראשון מדבר על כ-8000 יחידות דיור, השלב השני על כ-4000 יחידות דיור, ונשארת חטיבת קרקע לתכנון בעתיד שהיא כרגע לא מתוכננת להיכנס לתכנון מפורט.

<דניאלה פוסק: לגבי כביש 40.

<דניאלה פוסק: כביש 40 כפי שמתוכנן כרגע בתכנית השלד מתוכנן עם קטע ממונהר, כאשר מעליו יהיה פארק עירוני אשר יהווה מחבר בין השכונות הוותיקות של פתח תקווה לבין סירקין עצמה.

דוד אמסלם: דרך אגב, כביש 40 הוא פתרון קצה או פתרון פנימי?

<קריאה: פנימי.

<דניאלה פוסק: הבדיקה התחבורתית בדקה שתי חלופות לכביש 40.

<דניאלה פוסק: היא העלתה פעם אחת את השאלה מהו התפקוד שלו, האם התפקוד שלו הוא עירוני מקומי אזורי, או שהתפקוד שלו הוא ארצי מרחבי.

<דניאלה פוסק: תוצאות הבדיקה התחבורתית הראו שמשרד התחבורה חושב שצריך לשמור על התפקוד הארצי אזורי שלו.

<דניאלה פוסק: יש לזה השפעה מבחינת איפה ימוקם הכביש, האם הוא ימוקם על הקרקע או מתחת לקרקע.

<קריאה: או במקום אחר.

דוד אמסלם: אתם בעצם רוצים להזרים את התנועה הסביבתית דרך השכונה.

<דניאלה פוסק: מתחת לקרקע.

דוד אמסלם: כל הכביש מתחת לקרקע?

<דניאלה פוסק: אותו קטע בלבד שעובר דרך השכונה באורך של 1.3 קילומטר.

<קריאה: חני, לא מתכננים ככה.

<גיורא שילוני: זה לא מדויק.

<גיורא שילוני: הכביש לא עובר מתחת לקרקע.

<גיורא שילוני: זאת אשליה שמשלים את כל הציבור כאן.

דוד אמסלם: אני התייחסתי לנושא הזה רק בגלל שעומר העלה את זה.

דוד אמסלם: זה פחות חשוב מבחינתי כרגע.

דוד אמסלם: אנחנו לא הולכים לעשות דיון על הכביש.

דוד אמסלם: רק עליו אני צריך 5 שעות כדי לשמוע את התכנון.

דוד אמסלם: אם אין היתכנות לביצוע הכביש, בעצם לא עשינו כלום.

דוד אמסלם: אז בסדר, התכנית לא תאושר בגלל שאין פתרון תחבורתי.

דוד אמסלם: יותר מעניין אותי, מעבר לכביש 40, הנושא של הרק"ל והמטרו.

דוד אמסלם: אין מטרו בכלל, אין בכלל החלטה לעשות מטרו.

דוד אמסלם: איפה זה עומד מבחינת לוחות זמנים?

דוד אמסלם: אתם כרגע נמצאים על דרך פתח תקווה.

דוד אמסלם: הרק"ל, להערכתי, זו שאלה של 8,9 שנים, לפחות מהניסיון שלנו פה.

דוד אמסלם: אני אגיד לכם למה אני שואל את השאלה הזאת.

דוד אמסלם: תמיד בדיונים בירושלים כשהייתי שואל מה קורה, היו אומרים : דודי, אל תדאג, זאת הרכבת הקלה.

דוד אמסלם: בסופו של דבר העמיסו עליה את הכל, רק היא הגיעה אחרי כמה שנים.

דוד אמסלם: אני שואל שאלה מבחינתכם, משרד התחבורה.

דוד אמסלם: אתם יודעים לתת לוחות זמנים.

דוד אמסלם: האם בכלל יש תכנון להגיע לרכבת הקלה, האם באמת קידמתם תכנון שם, או שזה סתם איזה משהו שם שיושב לכם באופק?

דוד אמסלם: אם כן, מתי לדעתכם תיכנסו גם לביצוע?

<אורית נבון: כרגע כל הנושא הזה הוא בבדיקה כוללת של כל מערך הסעת המונים.

<קריאה: אז נחכה.

<אורית נבון: כרגע אני לא יכולה - - -

דוד אמסלם: הבנתי שאין תשובה.

דוד אמסלם: ממתי משרד הביטחון מתכנן בניינים גם על קרקע שלו?

<צביקה קרמן: הקרקע לא שלו, הקרקע היא של מינהל מקרקעי ישראל.

דוד אמסלם: זה קרקע של המינהל?

<קריאה: של המדינה.

דוד אמסלם: אתם מתכננים עבור המדינה?

<צביקה קרמן: אנחנו מתכננים עבור המדינה.

<צביקה קרמן: הייתה החלטה כזאת.

<צביקה קרמן: משרד הביטחון מתכנן בעיקרון 5 מחנות במרכז הארץ שמתפנים.

<צביקה קרמן: היה איזה שהוא הסכם.

<צביקה קרמן: אנחנו באים בנעליו של המינהל.

<צביקה קרמן: המתכננים הם מתכננים של המינהל שאנחנו מפעילים.

<צביקה קרמן: הם נבחרו על ידי מינהל מקרקעי ישראל.

דוד אמסלם: למה המינהל לא מוביל את זה, למה הוא משאיר את זה למשרד הביטחון?

<צביקה קרמן: המינהל מוביל את זה.

<צביקה קרמן: המינהל הוא חלק מצוות ההיגוי שלנו.

דוד אמסלם: למה הסיפור הזה של סירקין מקבל איזה שהוא תכנון או הובלה שונה מאשר כל הקרקעות של המדינה?

<עינב רינגלר: לפי החלטת הממשלה הרשאה תכנונית ניתנה על ידי רשות מקרקעי ישראל למשרד הביטחון.

דוד אמסלם: שם זאת החלטת ממשלה?

<עינב רינגלר: כן.

דוד אמסלם: אני אשאל את ראש הממשלה אם הוא עשה את זה.

<עינב רינגלר: מה שכן, יש ועדת היגוי.

דוד אמסלם: ברור.

דוד אמסלם: אני שאלתי רק מבחינת ההיגיון.

דוד אמסלם: אני אגיד לכם גם למה.

דוד אמסלם: אני עושה פה דיונים בכל מיני נושאים.

דוד אמסלם: כשאני מתחיל להיכנס, מסתבר לי הרבה פעמים - - זה כמו מגדל בבל, שהאופה הופך להיות נגר, הנגר אופה, הכל הפוך.

דוד אמסלם: מצפים שמישהו יוביל לתוצאה הגיונית.

דוד אמסלם: אותי לימדו שכל אחד צריך לעשות את מה שהוא יודע - הצבא צבא, משרד שיכון משרד שיכון.

דוד אמסלם: כשקורה דבר כזה, מתפתח לפעמים דיון מהסוג הזה.

<אמנון דרדיק: הטריגר לפנייה שלנו לכנס את הנושא נבע מפגישה שקיימנו עם מהנדסת העיר.

<אמנון דרדיק: הבנו ממנה.

<אמנון דרדיק: שאלנו שאלה פשוטה: האם יינתנו היתרי בנייה לפני פתרון תחבורתי מלא.

<אמנון דרדיק: הפתרון התחבורתי המלא הוא בעיקר הרק"ל, כי כביש 40 מפזר משהו שכבר קיים.

<אמנון דרדיק: התשובה הייתה: אנחנו ניתן היתר למספר דירות גם בלי פתרון תחבורתי מלא, והפתרון התחבורתי המלא יבוא בשלבים הבאים.

<אמנון דרדיק: אנחנו הבנו, בתוך עמנו אנחנו חיים, לאן זה יגיע.

<אמנון דרדיק: אנחנו רוצים את העזרה של הוועדה בביקורת על ועדות התכנון, שהדברים יתנהלו כמו שצריך.

<אמנון דרדיק: אני מזכיר, הולכים לאכלס ב-60 או 70 אלף תושבים תא שטח קטן מאוד.

<אמנון דרדיק: כל הוד השרון הולכת להיכנס ל-2000 דונם בתוך פתח תקווה.

<אמנון דרדיק: אין אח ורע.

<אמנון דרדיק: זה פשוט חוסר חשיבה קולוסאלי.

<אמנון דרדיק: אני מבקש פה את העזרה.

<אמנון דרדיק: זאת הסיבה שאנחנו מגיעים.

<משה פישר: בשלב הקודם, שזה לפני שנתיים וחצי, משרד הביטחון כרת 500 עצים ברגל גסה.

דוד אמסלם: אתה רוצה שאני אתייחס לזה עכשיו?

<משה פישר: לא.

<משה פישר: זה רק מקום למחשבה.

<משה פישר: בתכנית החדשה הוא מתכנן להוריד 2000 עצים.

דוד אמסלם: אני אתן לך תשובה גם לזה.

דוד אמסלם: אני הייתי יערן בירושלים.

דוד אמסלם: לפי החוק יש דרישה.

דוד אמסלם: אני מניח שאם הם עברו, הם צריכים - - דרך אגב, זו עבירה פלילית.

<משה פישר: הם עברו על החוק, אבל זה לא מעניין אף אחד.

<צביקה קרמן: אתה קובע כרשות שיפוטית אם עברנו על החוק או לא עברנו על החוק?

<קריאה: אני יכול להגיד לך כפקיד יערות שכן.

<צביקה קרמן: תבדוק את כל הפרטים לפני שאתה משמיץ.

<קריאה: אתם קיבלתם היתר לשמירה על - - -

דוד אמסלם: זה לא הדיון.

דוד אמסלם: חוק זה חוק.

דוד אמסלם: אנחנו לא באים פה לדון בסוגית העצים.

דוד אמסלם: אם אתה רוצה, תגיש תלונה לעיריית פתח תקווה, הם צריכים לבדוק את זה על פי חוק.

דוד אמסלם: אם הם לא קיבלו רישיון מהיערן של עיריית פתח תקווה, העירייה צריכה להגיש נגדם קובלנה פלילית.

<רועי סער: מה שאנחנו מבקשים מהוועדה זה באמת לדרוש ממשרד התחבורה נייר מעודכן שכולל את התחלות הבנייה המאושרות שנמצאות כרגע בהליכים של בנייה.

<רועי סער: להערכה של יועצים שאנחנו התייעצנו איתם, תכנית השלד שהוצגה בפנינו, וישנה תכנית מבוססת על אותה מצגת שקיבלת, כבוד יושב-ראש הוועדה, גם אם יישמו את הפתרונות שמופיעים בה, הם לא נותנים מענה תחבורתי לכמות יחידות הדיור שמשרד הביטחון מתכנן.

<רועי סער: הדרישה השנייה היא דרישה ממתכנני התכנית לבנות תכנית שפויה.

<רועי סער: אנחנו בעד תכנית שפויה במתחם הזה שתהיה תחת מגבלות נתיבי התחבורה, לא למקסם את כמות יחידות הדיור.

<רועי סער: הבקשה השלישית זה הבקשה מהוועדה הארצית.

<רועי סער: החשש הגדול שלנו הוא מהותמ"לים שיבואו ויעקפו את כולם ויאשרו תכנית שלד כמו שהיא נמצאת היום.

דוד אמסלם: זה מה שנקרא אסטרטגיה.

דוד אמסלם: בכל מדינת ישראל זה יכול לקרות.

<יצחק עופרי: אני מייצג עמותה סביבתית בפתח תקווה בשם "עמותת פתח תקווה זה אני".

<יצחק עופרי: כאשר מדברים על תחבורה, התחבורה כוללת רכבת קלה, כבישים, נתיבי אופניים, הולכי רגל.

<יצחק עופרי: כל הדברים האלה, לדעתי, צריכים בפתח תקווה לעבור רביזיה חדשה.

<יצחק עופרי: למשל, העניין של רכבת קלה בז'בוטינסקי.

<יצחק עופרי: אנחנו מבקשים שהרכבת תהיה תחתית עם תחנה קרקעית.

דוד אמסלם: זה לא הדיון.

<יצחק עופרי: סליחה, זה חלק - - -

דוד אמסלם: יצחק, אנחנו לא הולכים לדון בנושא.

דוד אמסלם: אל תכניס לי את כל בעיות פתח תקווה על הכביש הזה.

<יצחק עופרי: הנושא הוא התחבורה בפתח תקווה.

דוד אמסלם: זה לא הנושא.

דוד אמסלם: התבלבלת.

<יצחק עופרי: לעניין מחנה סירקין.

<יצחק עופרי: אנחנו חושבים שהמקום הזה צריך להיות פנוי בכלל מבנייה, צריך להפוך את זה לשטח לטובת תושבי העיר.

<יצחק עופרי: זה צריך להיות שטח לבילוי, לפנאי, לנצל את זה לטובת התושבים.

<יצחק עופרי: אני מתרשם שתכניות התחבורה הן תכניות שהולכות ליד החשמל, ליד הפנס.

<יצחק עופרי: לא מסתכלים על הנוסע, לא מסתכלים על היעדים של הנוסע בפתח תקווה.

<גיורא שילוני: הבעיה העיקרית זה נושא של כביש 40, את שאר הדברים קל לפתור.

<גיורא שילוני: תכננו הרבה מאוד שכונות בארץ.

<גיורא שילוני: הנושא פה התחיל בצורה מאוד מאוד לא מקובלת.

<גיורא שילוני: עיריית פתח תקווה לפני 20 שנה בערך יזמה כביש עוקף לכביש 40 הקיים.

<גיורא שילוני: הוא נקרא שדרות ירושלים.

<גיורא שילוני: כבר אז ראו צורך בכביש עוקף.

<גיורא שילוני: מכיוון שהיה מחנה סירקין ואי אפשר היה לעשות את זה בגבול העיר, עשו את זה בין השכונות המזרחיות של פתח תקווה לבין המחנה.

<גיורא שילוני: ככה זה מופיע בתכניות של העיר.

<גיורא שילוני: כשנכנס צוות התכנון לתמונה, הוא ראה את התוואי הזה, הוא לא חשב על אפשרויות של תוואים במקומות אחרים מחוץ לעיר.

<גיורא שילוני: כביש 40 צריך להיות מחוץ לעיר.

<גיורא שילוני: הם ציירו על תכנית, שזאת בושה להראות את זה לצוות הזה, עוד 3 קווים.

<גיורא שילוני: הם אמרו שאחד עולה על בית הקברות של גבעת השלושה, אחד עולה על השכונה אחרת, אחד עולה על הנחל, לכן נשאר התוואי הקודם.

<גיורא שילוני: סביב התוואי הקודם הזה הם מקימים את המחנה ב-12 אלף יחידות דיור, כשהתוואי הזה עובר בין שכונה קיימת.

<גיורא שילוני: הכביש המהיר הזה עובר במרחק של 30 קילומטר מהבתים.

<גיורא שילוני: ככל שאנחנו צועקים נגד זה, הצוות אומר שאלה מדברים ואנחנו מתקדמים.

<גיורא שילוני: מתכננת המחוז תגיד שאנחנו 90% גמרנו, שאין חילוקי דעות.

דוד אמסלם: אני שואל אותך כמתכנן תנועה, אני מניח, של כל המכלול.

דוד אמסלם: אתה רואה את הבעיה רק בכביש 40?

<גיורא שילוני: זה תכנון הזוי.

דוד אמסלם: תעופף קצת בראש, בדמיון.

דוד אמסלם: אם כביש 40 פתור, התכנית פתורה?

<גיורא שילוני: כן.

דוד אמסלם: כל פתרונות הקצה פתורים?

<גיורא שילוני: אם כביש 40 יעבור לגבול העיר פתח תקווה, מחוץ לגבול העיר - - אגב, זה לאורך נחל שילה - - -

דוד אמסלם: שאלתי לפי תפישתך, לפי התכנון שאתה רוצה.

דוד אמסלם: נניח שאנחנו זורמים איתך.

<אמנון דרדיק: מה עם הרכבת הקלה?

<חוה ארליך: התכנון שגיורא מציע כולל צפון ודרום.

דוד אמסלם: גם מינהל התכנון הביא פה מספר פתרונות שצריכים לבוא ביחד, ארסנל של דברים.

דוד אמסלם: הוא דיבר על כביש 40, הוא דיבר על הרכבת הקלה.

<גיורא שילוני: אני מדבר על כל הדברים.

דוד אמסלם: אתה אומר שאחרי שיש רכבת קלה או איזה שהוא מטרו וכביש 40, אחרי שכל אלה מבוצעים, אנחנו יכולים לישון בשקט ויש פתרונות תחבורה.

<חוה ארליך: כביש 40 כולל המחברים של צפון ודרום.

דוד אמסלם: אמרתי לפי מה שאתם חושבים.

<חוה ארליך: זה מחלפים על כבישים ארציים אחרים, שיהיה ברור.

<חוה ארליך: זה מחוץ לתחום התכנית.

דוד אמסלם: אני לפעמים אוהב לחלום.

דוד אמסלם: אני בא עם החלום.

דוד אמסלם: אני שואל שאלה עקרונית.

<חוה ארליך: אנחנו איתך.

<גיורא שילוני: צוות התכנון אומר שהמנדט שלו הוא בכביש 483 בצפון עד כביש 4713 בדרום.

<גיורא שילוני: הוא לא מראה את המחלפים.

<אודי ויזנר: אני ברשות

<אודי ויזנר: כם קצת פחות קורקטי ומנומס.

דוד אמסלם: יש לך משהו להוסיף עליה?

<אודי ויזנר: כן.

דוד אמסלם: אתה באופוזיציה או בקואליציה?

<אודי ויזנר: בקואליציה.

<אודי ויזנר: אנחנו עובדים בשיתוף פעולה.

<אודי ויזנר: אני ארשה לעצמי להיות פחות קורקטי ומנומס.

<אודי ויזנר: אנחנו עברנו מהשלב שבו לא רואים את פתח תקווה ממטר, לשלב שקצת שואלים אותנו מה דעתנו.

<אודי ויזנר: זו המציאות.

<אודי ויזנר: עם כל הכבוד לנציג משרד הביטחון, בתור ראש גנים ונוף אני אומר לך שאת ה-500 עצים כרתו בלי לשאול ובלי שום אישורים, כאשר הכל היה בדיעבד.

דוד אמסלם: הגשתם תלונה?

<אודי ויזנר: כן.

<אודי ויזנר: צריך לראות פה את התמונה הגדולה יותר.

<אודי ויזנר: הפתרון של כביש 40 כזה או אחר הוא לא העניין.

<אודי ויזנר: צריך לראות את הקונטקסט הכללי.

<אודי ויזנר: אמר את זה אמנון בצורה הכי טובה.

<אודי ויזנר: הולכים לתקוע את הוד השרון על שטח של איזו שכונה.

<אודי ויזנר: למען גילוי נאות, אני תושב שכונה קרובה.

<אודי ויזנר: גם אם יפתרו את כביש 40, הולך להיות שם ספיקה של עשרות אלפי כלי רכב שאין להם לאיפה לצאת היום.

<אודי ויזנר: בכביש 471, שנוסע מפתח תקווה לבר-אילן, אני נוסע לתל-אביב שעה וחצי.

דוד אמסלם: אתה מהנדס תנועה?

<אודי ויזנר: לא.

דוד אמסלם: זה ידע אישי?

<אודי ויזנר: לא, זה אחרי הישיבות עם אנשי המקצוע.

דוד אמסלם: למה לך לעשות follow up על גיורא שזאת העבודה שלו?

<אודי ויזנר: אני אסביר.

<אודי ויזנר: אני חושב שהתמונה היא תמונה רחבה יותר.

<אודי ויזנר: עם כל הכבוד, אני מכבד את המהנדס, אנחנו עובדים בשיתוף פעולה.

<אודי ויזנר: השטחים הירוקים שם הם המינימום.

<אודי ויזנר: צריכה להיות התייעצות גדולה יותר, משמעותית יותר עם צורכי התושבים.

<אודי ויזנר: אי אפשר לרוץ על זה ב-highway של משרד הביטחון, שאני, כפי שאתה מתרשם, לא מבין איך הוא מנהל את הפרויקט.

דוד אמסלם: אתם עירייה.

דוד אמסלם: למה אתם חושב שאתם שופט כאן?

<אודי ויזנר: אנחנו לא שופט.

דוד אמסלם: אתם בכלל לא במגרש שאתה חושב.

<אודי ויזנר: לא, זה לא עניין של שופט.

דוד אמסלם: אתה מסתכל עליהם ואומר שהם לא משתפים.

<אודי ויזנר: אני אומר מידע שעד לפני כמה חודשיים אפילו לא דיברו איתנו.

דוד אמסלם: בדרך כלל העירייה היא הגורם שמתכלל.

דוד אמסלם: אם הוא רוצה לעצור, הוא יודע איך לעצור את הדברים.

דוד אמסלם: אי אפשר לבנות בלי העירייה, רבותיי.

<אודי ויזנר: ממה שאני יודע - - -

דוד אמסלם: אתה עירייה.

דוד אמסלם: אם ראש העיר לא פה, אתה בא לדבר בשם העירייה.

<אודי ויזנר: נכון.

דוד אמסלם: אתה בעצם הבן אדם שיושב על השיבר.

<אודי ויזנר: נכון.

<אודי ויזנר: אני אומר שהשיבר הזה כרגע לא בטוח שיוכל לממש את זכותו כעירייה.

<אודי ויזנר: יש פה כל מיני מסלולים.

<אודי ויזנר: הזכירו ותמ"לים ודברים מהסוג הזה.

דוד אמסלם: עזוב, אנחנו עוד לא שם.

<אודי ויזנר: צריך פה ראייה רחבה.

<אודי ויזנר: שאלתי את עומר בר לב מה יכול לצאת מהוועדה הזאת.

<אודי ויזנר: אם אפשר להוציא סיכום, אני אתן משהו שמתמצת.

<אודי ויזנר: את אבן הפינה לבניין הראשון יעשו כשתהיה תחנת הרכבת הקלה פעילה וכביש 40, לפי המאוחר ביניהם.

<אודי ויזנר: אני חושב שהבהרתי את המסר.

<איתי חיים: יש בעיה של תפישה.

<איתי חיים: לא מתייחסים לעיר פתח תקווה כמכלול.

<איתי חיים: את זה הזכירו פה חבריי.

<איתי חיים: אני רוצה להתייחס לבעיה של הפקקים שיש כבר היום בפתח תקווה.

<איתי חיים: אנחנו לקראת העבודות של הרכבת הקלה שיתחילו בעוד כשבועיים.

<איתי חיים: אנחנו מדברים על פתרונות תחבורה, אבל עדיין לא קיבלנו תשובות ממשרד התחבורה לגבי מכרז ההפעלה שיהיה בעוד כשנה, לגבי פתרונות עתידיים למתחם.

<איתי חיים: כפי שידוע לך, חבר הכנסת אמסלם, זה 12 חודשים היום כשמפעילת תחבורה ציבורית חדשה נכנסת.

<איתי חיים: זה לפי המכרזים החדשים.

<איתי חיים: אין לנו כרגע תשובות, לא קיבלנו תשובות ממשרד התחבורה, לצערי.

דוד אמסלם: משרד השיכון, אתם צד בעניין?

<אסתי כהן ליס: אנחנו משרד הבינוי.

<אסתי כהן ליס: אין לנו קשר לתכנית.

<אסתי כהן ליס: חבל שכך.

<עינב רינגלר: רשות מקרקעי ישראל תקצבה את משרד התחבורה בגין תכנון מוקדם לעוקף כביש 40.

דוד אמסלם: אין פה בעיית כסף.

<שרה סלע: אני באה להציג כאן נייר עמדה שלנו מול משרד הפנים.

<שרה סלע: עכשיו אני לא יודעת מי מינהל התכנון, אבל תיכף זה יתברר.

<שרה סלע: אני רוצה לומר כמה דברים קצרים.

<שרה סלע: הבנו כאן את הדיון.

<שרה סלע: בראש העין לא מדובר ב-14 אלף יחידות דיור, אלא ב-18 אלף יחידות דיור שתכנן משרד הבינוי והשיכון שהיה.

<שרה סלע: הוא לא דאג לתחבורה ציבורית בשום מקום במסמכי התכנית.

<שרה סלע: אני התעוררתי כשהבנתי את זה לפני 6 שנים.

<שרה סלע: כל הכבוד לכם שאתם מתעוררים עכשיו.

<שרה סלע: בעוד חודש מתאכלסות המשפחות הראשונות מתוך ה-2000 בשנה הקרובה ועוד 18 אלף תוך עשור.

<שרה סלע: אין עדיין פתרון לתחבורה ציבורית.

<שרה סלע: למכרז שהזכיר פה איתי כבר הגישו 5 הצעות.

<שרה סלע: כשתיבחר החברה על פי המכרז, היא יכולה עד 12 חודשים להיכנס לנעליה של החברה שעזבה עכשיו.

<שרה סלע: זה אומר שבראש העין היא רק בעוד שנתיים וחצי תיכנס לשכונות החדשות שמתאכלסות בסוף אוגוסט.

<שרה סלע: את המלחמה ניהלתי בראש העין כנגד משרד השיכון ומשרד התחבורה.

<שרה סלע: העירייה אז לא הייתה איתי.

<שרה סלע: נלחמתי לבד כחברת מועצה.

<שרה סלע: את המלחמה הבאתי לגופים החברתיים.

<שרה סלע: הגופים החברתיים כתבו נייר עמדה כבר לפני 4 שנים למשרדי הממשלה.

<שרה סלע: דבר ראשון שצריכים לעשות זה לאחד את חוק התכנון והבנייה ואת נושא התחבורה הציבורית.

<שרה סלע: היום זה שני ערוצים נפרדים, הם לא מדברים אחד עם השני.

<שרה סלע: מהמכתב של הגופים החברתיים התעלמו.

<שרה סלע: כתבנו מכתב לשר הפנים, הצגנו את זווית הראייה שלנו.

<שרה סלע: זה חייב להיכנס לחוק התכנון והבנייה.

<שרה סלע: התכניות חייבות להתקדם יד ביד, מרמה של תכנית מתאר ארצית לרמה של מחוזית לרמה של מקומית.

<שרה סלע: אם תשתיות התחבורה לא תשולבנה – מסילות, רכבת קלה, כבישים בין עירוניים ומשם כבישים עירוניים, זה לא ידבר באותה שפה.

<שרה סלע: זאת התוצאה שמגיעה עד היום.

<שרה סלע: השיב לנו שר הפנים הקודם, גלעד ארדן.

<שרה סלע: כתוצאה מכך העברנו לו הצעה לתיקון חוק התכנון והבנייה.

<שרה סלע: הצענו לשלב סעיפים שנוגעים לתחבורה ציבורית כי זה אמור לפתור.

<שרה סלע: עד היום אין התייחסות.

<שרה סלע: אני אשמח אם אתה כיו"ר הוועדה תמליץ.

<שרה סלע: זה כן בסמכותך, אדוני היושב-ראש, להמליץ.

דוד אמסלם: זה לא הדיון.

דוד אמסלם: אני יודע מה הסמכויות שלי.

<צביקה קרמן: לשאלתך על ראש עיריית פתח תקווה.

<צביקה קרמן: כאשר משרד הביטחון מניע גדוד של מרכבה סימן 5, גם אז ראש עיריית פתח תקווה לא נמצא בדיון.

<אסתי כהן ליס: אני רוצה לנקות את שמנו.

<אסתי כהן ליס: אנחנו מפתחים את ראש העין.

<אסתי כהן ליס: מתוך ה-18 אלף תכננו רק 3000.

<דניאלה פוסק: צודקים הרבה מאוד מהאנשים כאן.

<דניאלה פוסק: אכן נושא התחבורה הציבורית נמצא היום במרכז מעייננו במחוז מרכז.

דוד אמסלם: דרך אגב, אנחנו מדברים כרגע על תכנון התב"ע?

דוד אמסלם: זאת תב"ע מאושרת, או שאנחנו מדברים על התב"ע עצמה?

<דניאלה פוסק: תכנית שלד שתכיל בתוכה פתרונות תחבורה ציבורית ותקבע שלביות.

דוד אמסלם: התכנית היא תב"עית?

<חוה ארליך: זה השלב הראשון.

<חוה ארליך: זה שלד.

דוד אמסלם: זה מתקדם לכיוון התב"ע?

<דניאלה פוסק: כן.

דוד אמסלם: טוב, רבותיי, אני רוצה לסכם את העניין.

דוד אמסלם: תראו, אין ספק שגם היום, כשמדינת ישראל נמצאת במצוקת הדיור, יש אינטרס למדינה וגם לערים לקדם תכניות בינוי - על זה אין ספק ואני מניח שגם יש על זה הסכמה בין כל האנשים - אבל במקביל הבעיה בקידום התכניות או בכלל בנושא של בנייה רוויה זה בעיקר סוגיות התחבורה.

דוד אמסלם: לקחת אנשים, לדחוף אותם לתוך קופסאות ולא לאפשר להם לצאת, בזה לא עשית כלום.

דוד אמסלם: בכל תכנון שעשינו בירושלים בשנים אחרונות הורדנו נפחי בנייה אפילו לא כתוצאה מתחבורה, אלא כתוצאה מחניות.

דוד אמסלם: זה בוודאי ובוודאי כשיש בעיות קצה.

דוד אמסלם: כשיש בעיות קצה, לדעתי, זה תנאי תב"עי.

דוד אמסלם: אני חושב שמי שאמור לבוא בזווית של התושבים זו העירייה.

דוד אמסלם: יש מה שנקרא ממשלה.

דוד אמסלם: הממשלה שמה את השופל, מתחילה לנסוע בגלל שיש לה בעיות של ממשלה.

דוד אמסלם: העירייה עושה את הזום היותר מאוזן.

דוד אמסלם: היא אומרת: רק שנייה, תעצור פה, פה צריך לשים תחנה.

דוד אמסלם: עושים את הפיין טיונינג ונועלים את התכנית.

דוד אמסלם: אני אישית חושב שאתם צריכים להוביל את התכנית.

דוד אמסלם: אני תמיד אומר שבסוף בסוף יכול להיות שהם ירוצו כאן אבל הם ייתקעו אצלכם ואתם תתחילו להוריד את הקצב.

דוד אמסלם: חבל.

דוד אמסלם: כדאי שמעכשיו תהיו שותפים מלאים, גם תשתפו את הציבור.

דוד אמסלם: עצם העניין שהתושבים כאן יזמו את הדיון אצלנו קצת תמוה בעיני, כי אם אתם כעירייה חשבתם שיש בעיה, אתם הייתם צריכים ליזום את המהלך הזה.

דוד אמסלם: זה בדיוק האחריות שלכם.

דוד אמסלם: כל תושב פה קם בבוקר, הולך לעבודתו.

דוד אמסלם: הוא לא מתעסק בנושא תחבורה ועירייה, הוא לא פקיד.

דוד אמסלם: פקידי העירייה, ודאי מהנדסת העיר, זה נושא שאתם צריכים להוביל.

דוד אמסלם: אתם צריכים לשבת מול כל הגורמים ולהכניס תנאים תב"עים לתכנית.

דוד אמסלם: ברגע שיש תנאי תב"עי אי אפשר להתקדם.

דוד אמסלם: גם אם מישהו רוצה, אי אפשר.

דוד אמסלם: מה שאני מציע לכם כעירייה לעשות זה ישיבה בתוך העירייה.

דוד אמסלם: תזמנו את החבר'ה, תעשו שיתוף ציבור.

דוד אמסלם: דרך אגב, זה מקובל כמעט היום בכל עיר.

דוד אמסלם: גם אם אתם רוצים להוביל קו מסוים, עצם העניין של תושבים, שהם הקליינטים, שלא מודעים, לא יודעים או יש להן הערות - - יושבים איתם.

דוד אמסלם: לפעמים זה נראה כמו מטרד.

דוד אמסלם: אני מבקש מעיריית פתח תקווה לשתף את התושבים שלה, לגבש ביחד את העמדה מול משרד התכנון.

דוד אמסלם: אני טוען שהמפתח הוא אצלכם.

דוד אמסלם: אם זה ילך לו"תלים זה משהו אחר.

דוד אמסלם: אז נצטרך אנחנו כאן להתערב אולי באופן יותר דרמטי.

<עינב רינגלר: גם היתרי הבנייה יוצאים בעירייה.

דוד אמסלם: בוודאי.

דוד אמסלם: אתם יכולים גם לעצור את זה בשלבי ההיתרים.

דוד אמסלם: גם בשלב התב"ע יש לכם הרבה מה לומר.

דוד אמסלם: אתם לא מהאו"ם.

<חוה ארליך: אנחנו לא מתנהגים כמו מהאו"ם.

<חוה ארליך: אנחנו משתתפים.

דוד אמסלם: מה אני מציע?

דוד אמסלם: אפשר לריב בחניון, אבל בסוף כשיוצאים לכביש יש שוטר שעושה סדר.

דוד אמסלם: לפעמים עדיף לעשות את הסדר כבר ביציאה מהחניון במקום לריב על הכביש.

דוד אמסלם: אתם עדיין בחניון.

דוד אמסלם: תשבו איתם.

דוד אמסלם: אתם אמורים להוביל את הקצב.

דוד אמסלם: זה לא הם.

דוד אמסלם: אתם אמורים לשבת איתם, לסדר איתם את הפתרונות ההכרחיים.

דוד אמסלם: כמו שאמרתי, אין דבר כזה שאין פתרונות תנועה.

דוד אמסלם: מתחילים מפתרון התנועה, אחרי זה בתכנית הבינוי, לא הפוך.

דוד אמסלם: קודם מבינים לאיפה הולכים, איך יוצאים.

דוד אמסלם: אותי לא מטריד הפתרון הפנימי, זה שטויות, אתם תמצאו את הדרך.

דוד אמסלם: תורידו פה שני בניינים, פה 4 ותמצאו את הכביש.

דוד אמסלם: הבעיה שלנו זה פתרונות הקצה, בטח אם יש כביש שבעצם חוצה ואמור להוביל תנועה ממקומות אחרים.

דוד אמסלם: אני לא עושה זום על התכנית, אין לי כאן את הכלים ואת הזמן, אבל אני מבקש מכולכם שתשבו, תגבשו תכנית, כי אני מאמין שאם לא תהיה תכנית מוסכמת, לא יהיה כלום - לא יהיו 12 אלף , לא 8000 ולא 4000.

דוד אמסלם: זה בעצם מה שאני יכול כאן בוועדה לעשות.

דוד אמסלם: אני מבקש ממינהל התכנון לשתף פעולה עם העירייה, עם משרד הביטחון.

דוד אמסלם: אני רואה את הדברים כאינטרס אחד כולל.

דוד אמסלם: אני מקווה שהכל יסתדר.

דוד אמסלם: אם לא יסתדר לכם, רבותיי, אתם מוזמנים לפנות אלי חזרה ואז נראה איך אנחנו פותרים את הנושא הזה בצורה קצת יותר רחבה.

דוד אמסלם: אני מניח ומקווה שהפתרון יבוא ביניכם, לא תצטרכו אותנו.

עמר בר-לב: אולי אפשר להוסיף להחלטה שלקראת סוף השנה תערוך פה דיון.

עמר בר-לב: אני מקווה שיגיע אז ראש עיריית פתח תקווה.

דוד אמסלם: אני מבין את העניין.

דוד אמסלם: בואו תרימו לי את ההנחתה.

דוד אמסלם: אם פתרתם את העניין, אין טעם לקבוע דיון.

דוד אמסלם: אם לא, אתם מוזמנים אלי בעוד חצי שנה.

דוד אמסלם: תבואו אלי לקראת סוף השנה, תחילת שנה הבאה.

דוד אמסלם: אם תראו שמישהו עושה לכם בעיות, נבוא לכאן חזרה ונהיה יותר אגרסיביים בעניין.

דוד אמסלם: תודה רבה, רבותיי, אחלה יום.